مارٹن ہائنڈز

مارٹن ہائنڈز (10 اپریل 1941ء تا 1 دسمبر 1988ء) برطانیہ کے ایک ممتاز ماہرِ مشرقِ وسطیٰ اور ابتدائی اسلامی تاریخ کے مؤرخ تھے۔ وہ ویلز کے قصبے پینارتھ میں پیدا ہوئے۔

 زندگی نامہ 
ڈاکٹر ہائنڈز کی اسلامی تہذیب میں دل چسپی کا آغاز سنہ 1960ء میں ہوا جب وہ لندن کے ادارے اسکول آف اورینٹل اینڈ افریکن اسٹڈیز (SOAS) میں عربی کے طالب علم تھے۔ اسی دوران شمالی افریقا سے تعلق رکھنے والے متعدد اہلِ علم سے ان کی قریبی دوستی ہوئی۔ سنہ 1962ء کے موسمِ گرما میں وہ تیونس پہنچے، جہاں انھوں نے تاریخی شہر قرطاجنہ کا دورہ کیا، جو قدیم زمانے میں قرطاجنی سلطنت کا مرکز تھا۔ اس کے علاوہ انھوں نے تیونس کی مشہور اسلامی یادگار جامع زیتونہ کی بھی زیارت کی، جو آٹھویں صدی عیسوی کے اوائل میں تعمیر ہوئی اور تیونس کی قدیم ترین مسجد ہے۔ یہ افریقیہ اور مغرب کے خطے میں قیروان کی جامع عقبہ بن نافع کے بعد تعمیر ہونے والی دوسری مسجد شمار کی جاتی ہے۔ ڈاکٹر ہائنڈز نے قیروان کا سفر بھی کیا اور وہاں جامع عقبہ بن نافع کا مشاہدہ کیا۔ اسلامی طرزِ تعمیر اور جامع زیتونہ کے علمی کردار نے انھیں بے حد متاثر کیا کیونکہ یہ مسجد اسلامی تاریخ کی قدیم ترین اور عظیم درس گاہوں میں شمار ہوتی ہے۔Edmund Bosworth. "Martin Hinds 1941-1988". Bulletin (British Society for Middle Eastern Studies), Vol. 16, No. 1. (1989), pp. 118-120. سنہ 1962ء اور سنہ 1965ء میں انھوں نے عام شہری مِنی بس کے ذریعے لیبیا سے مصر تک سفر کیا اور راستے میں ایک پرانے انگریز دوست کے مہمان بھی بنے۔

 حوالہ جات 

زمرہ:1941ء کی پیدائشیں
زمرہ:1988ء کی وفیات
زمرہ:قرون وسطی کی اسلامی تاریخ کے ماہرین
زمرہ:اباضیات